གླུ་མཆོད་ཅིག་སྐྱབས་གནས་དཀོན་མཆོག་མཁྱེན།།ཡིད་གཏད་སོ་ཁྱེད་ལས་གཞན་མ་མཆིས།།ས་འདི་ས་ངོ་མ་ཤེས་ན།།ཤར་ཡུལ་བསམ་གཏན་ལུད་མཚོ་རེད།།ང་དང་ང་ངོ་མ་ཤེས་ན།།མཚོ་འདི་ཡི་སྨན་མོ་བདེ་སྐྱིད་ཟེར།།མཚོ་འདི་ནི་བླ་མཚོ་དགའ་འཁྱིལ་ཟེར།།པད་གླིང་ཐུགས་སྤྲུལ་བླ་མཚོ་ཡིན།བླ་མ་རེ་ལ་མི་རབས་རེ།།མི་རབས་དྲུག་ལ་ཐུག་ཐུག་བར།།ལས་ངན་ང་ལ་ཐུག་ནས་ཡོད།།སྤྲུལ་སྐུ་གདུལ་བྱ་གཞན་ལ་གཟིགས།།ལོ་མང་དེ་ཙམ་སོང་ནས་ཡོད།།གདན་ས་གསང་སྔགས་ཆོས་གླིང་དེར།།བསྟན་པའི་བདག་པོ་མིན་འདུག་ལ།།ཁ་སང་དབྱར་ཟླ་འབྲིང་པོ་ལ།།ང་མ་སྡོད་སྤྲུལ་སྐུ་འཚོལ་དུ་ཕྱིན།།འདི་ནས་བརྩིས་པ་ཤར་གྱི་ཕྱོགས།།མཐོ་བ་དཔལ་ལི་བརྒལ་བའི་རྒྱབ།།མང་སྡེ་ཆུ་ཡི་རྐ་འགོ་ན།།ཁ་མི་འདྲ་ཧན་སྐད་རྒྱབ་ས།།བུ་ཆུང་གསུམ་གྱི་ཆུང་བ་དེ།།སྐུ་མ་འགྱུར་བརྟན་པ་བཞུགས་ནས་ཡོད།།སྒང་སྟེང་གསང་སྔགས་ཆོས་གླིང་ལ།།སྤྲུལ་སྐུ་མེད་པར་སེམས་སྟོང་པས།།ཁྱོད་ཡུམ་ཆེན་བྱོན་པའི་བཀའ་དྲིན།།སྤྲུལ་སྐུ་གདན་སར་ཞུ་མི་ཚུགས་ག།ཟེར་ཞུ་ནུག།གླུ་ཚིག་ནང་སྤྲུལ་སྐུ་འཁྲུངས་ཡོད་པའི་ལོ་རྒྱུས་ཚུ་ཡོདཔ་ལས་དེགི་དྲོ་པ་གསོལ་ཇ་བཞེས་པའི་སྐབས་སྒང་སྟེང་ཕྱག་མཛོདཔ་ལབ་རྩཔ་ཀུན་ལེགས་དང་དབང་རྫོང་མགྲོན་གསོཔ་ཤར་རྒྱལ་མོ།སྐུར་སྟོད་ཨ་ཞེ་ཚེ་དབང་ལྷ་མོ་གསུམ་འཛོམས་ཐོག་ཁར་སྒང་སྟེང་པའི་ཆོསཔ་ཚུ་ལུ་སྒང་སྟེང་སྤྲུལ་སྐུ་དགོ་པ་ཅིན་མང་སྡེ་ཆུའི་རྐ་འགོ་ལུ་བལྟ་བར་སོང་ཟེར་བཀའ་གནང་བ་མ་ཚད་རྒྱལ་ཡུམ་མོ་རའི་མནལ་ལམ་དུ་བྱུང་བའི་གླུ་དེ་ཡིག་ཐོག་ལུ་བཀོད་དེ་ཨ་ཞེ་ཚེ་དབང་ལྷ་མོ་ལུ་གནང་ཡོད་མི་་དང་འཁྲིལ་ཏེ་འདི་ནང་བཀོད་ཡོདཔ་ཨིན།